**Chata pod Suchým** je horská chata v Malej Fatre. Nachádza sa na severozápadnom svahu vrchu Suchý v nadmorskej výške 1 066 m n. m. v katastrálnom území obce Nezbudská Lúčka. Lokalitou prechádza Medzinárodná diaľková turistická trasa E3.

Prístup k chate je možný turistickými trasami zo Strečna alebo z Varína. Poskytuje ubytovanie a občerstvenie pre turistov s celoročnou prevádzkou. Chata je stanicou horskej služby.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška chaty 1 066,28 m n. m. čím sa upresnil dovtedy uvádzaný údaj 1 075 m n. m.

História
--------

História chaty siaha až do 1937 keď jeden z nestorov turistiky na Slovensku a spoluzakladateľ horolezeckého spolku JAMES Mikuláš Mlynarčík prišiel s návrhom a plánmi na výstavbu chaty. Samotná výstavba začala už v roku 1938 za pomoci príspevkov mesta (50 000 korún) a štátu (120 000 korún) a postupovalo sa celkom rýchlo, v tom istom roku sa totiž dalo v nej už aj ubytovať. Napriek tomu, že výstavba išla relatívne dobre, stavba sa natiahla až na päť rokov. Úplne dokončenie chaty sa uskutočnilo až v roku 1943, po tom, čo na finálne práce poskytlo 20 000-korunovú pôžičku novovzniknuté (1938) ústredie Klubu slovenských turistov a lyžiarov (KSTL). V roku 1945, na sklonku vojny, sa na chate ukrývali partizáni a Nemci chatu vypálili. 

Stavbu novej chaty dokončili v lete 1949 za pomoci štátneho príspevku vo výške 1 350 000 korún. Bola takmer identická s prvou chatou. Jej prvým chatárom bol od 1. septembra Gejza Burčík. Po znárodnení sa pravidelne menili majitelia, v roku 1951 to bol *podnik cestovného ruchu Turista*, potom *Stredoslovenské hotely a Interhotely*, tie ju potom predali výrobnej organizácii, ktorá dnu nepúšťala turistov, všetky tieto zmeny chate tak uškodili, že ľudia strácali o ňu záujem. Až v roku 1971 chatu kúpila *TJ Lokomotíva Žilina*. Potom zlepšili prístup na chatu, opravili vodovod, čím vznikla možnosť plnohodnotne chatu využívať aj v zime. Ďalším chatárom bol *Tono Ďuriník*, ktorý postavil lyžiarsky vlek EPV 350 

V súčasnosti je chata otvorená celoročne 365 dní, od 7 – 22 hod. Turistická ubytovňa má kapacitu 62 pevných lôžok a 14 miest v nocľahárni. K dispozícii sú 4-lôžkové, 8-lôžkové a 12-lôžkové izby. V každej izbe sa nachádza umývadlo s tečúcou studenou vodou a na chodbe sú pánske/dámske sprchy a WC.

Prístup
-------

* po  značke z Nezbudskej Lúčky okolo Starhradu
* po  značke z Varína cez Javorinu
* po  značke zo sedla *Brestov*
* po  značke z lokality *Podhradské* pri Starhrade

Referencie
----------

1. 1 2   *Výskum a ochrana Malej Fatry* [online]. Banská Bystrica: Štátna ochrana prírody SR, 2017, [cit. 2023-08-29]. Dostupné online.
2. ↑   mapový portál HIKING.SK. *dennikn.sk* (Bratislava: N Press), 2022-01-01. Dostupné online [cit. 2023-01-29]. ISSN 1339-844X.
3. ↑  Malá Fatra - Vrátna, Letná turistická mapa 1:50 000, Vojenský kartografický ústav, š.p. Harmanec
4. 1 2  STANIK, Andrej. *Túra na Chatu pod Suchým* [online]. blog.postoj.sk, [cit. 2023-02-14]. Dostupné online.
5. 1 2 3   *Chata pod Suchým | Pomehore.sk* [online]. 2021-11-26, [cit. 2023-02-14]. Dostupné online.
6. ↑   *Chata pod Suchým - Nový oficiálny web 2022* [online]. Chata pod Suchým, [cit. 2023-02-14]. Dostupné online.
7. ↑  *Malá Fatra - Vrátna, Letná turistická mapa 1:50 000*, Vojenský kartografický ústav, š.p. Harmanec, 2000

Pozri aj
--------

* Suchý (1 467 m n. m.)
* Národná prírodná rezervácia Suchý

Iné projekty
------------

Commons
* Spolupracuj na Commons Commons ponúka multimediálne súbory na tému **Chata pod Suchým**

Externé odkazy
--------------

* Poloha na turistickej mape
* Stránky chaty